הוועדה המיוחדת לפניות הציבור, כנסת 15, פרוטוקול מספר 82, 2002-07-09 12:05

סופה לנדבר: אני רוצה לפתוח את ישיבת הוועדה לפניות הציבור בנושא הבנינים שמנוהלים על ידי חברות אחזקה.

סופה לנדבר: הפניה הייתה מצד רבים מהדיירים בעיר אשדוד שסובלים מזה שהם מחוברים לחברות אחזקה, שהם לא יכולים להתנתק.

סופה לנדבר: הבקשה הייתה להמשיך עם חברות אחזקה אבל לנתק אותם מחיבור מוחלט.

סופה לנדבר: הדיירים רוצים גם לדעת מה שטח הטיפול של העירייה, מה שטח הטיפול של הדיירים.

סופה לנדבר: אנחנו ביקשנו מעיריית אשדוד לתת הסבר על מכירת מים לחברות אחזקה ואנחנו גם פנינו לעירייה להוציא מודעת הסברה לאגרת התשלומים שבה יפורט שירותים שהעירייה צריכה להעניק לדיירים ושירותים שחברת הניהול צריכה לתת.

סופה לנדבר: אנחנו רצינו לדעת בבירור מה גבול השטח ששייך לדיירים ולבניין והשטח ששייך לעירייה.

סופה לנדבר: הדיירים מתלוננים שלא כל כך נקי באזורים.

סופה לנדבר: הייתה גם פניה לראש העיר לבטל הוראות שהתקבלו בשנת 1997 שמחייבות את הדיירים בבניינים רבי קומות להתקשר עם חברות ניהול ואחזקה.

צבי צילקר: תרשו לי להסביר את המצב של הדיור במדינת ישראל כדי שנבין במה המדובר.

צבי צילקר: אני אתחיל ברמת הדירות הציבוריות, מדינת ישראל החליטה החלטה שיש לה התחלה אך אין לה המשך ואין לה סוף: למכור דירות "עמיגור", "עמידר", "חלמיש" לדיירים במחיר מאוד נמוך.

צבי צילקר: מסתבר שלא כולן נקנו מפני שבדירות האלה גרים האנשים הזקנים והמסכנים ביותר, משפחות ברוכות ילדים שהילדים שלהם התפזרו, האנשים מבוגרים מאוד וכדומה.

צבי צילקר: אני הזהרתי על מה שעלול לקרות, וזה בכתובים.

צבי צילקר: לדוגמה בבניין של 24 דירות, כאשר היו 13 דירות בידי עמיגור היא זאת שריכזה, היא הייתה חברת הניהול שטיפלה בנכס, טיפלה בגינה, טיפלה בניקיון.

צבי צילקר: ביום שנמכרו רק שתי דירות וברשות הדיירים היו 13 דירות ובידי עמיגור 11 דירות עמיגור מוכנה לשלם את ההשתתפות שלה כרגיל, אבל לדיירים אין מי שיתארגן, אין מי שיארגן, אין מי שיגבה את הכסף.

צבי צילקר: אולי האשמה היא גם בעיריית אשדוד, אני לא פותר אף אחד מהנושא הזה, הנושא הזה ראוי להיחקר ולהיבדק.

צבי צילקר: אני מבין שכשמצמצמים תקציב קודם כל מצמצמים תקציב בתרבות הדיור ובנושאים דוגמת זה, לצערי זה לא נכון.

צבי צילקר: אני מזמין לראות את התוצאה, רחובות שלימים כמו בקיבוץ גלויות, שבי ציון, רובע ג' ששם שיקום שכונות לוקח 30 שנה להתחיל.

צבי צילקר: אין ועד, אין מי שיחזיק, ויש תמיד דיירים שמתחלפים, הם בשכירות ונעלמים.

צבי צילקר: הסיפור הוא סיפור עצוב מאוד.

צבי צילקר: ההחלטה למכור דירות לציבור טובה מאוד אבל אף אחד לא לקח בחשבון מה יהיה יום אחרי שאין מי שינהל את העסק.

צבי צילקר: זה לא דומה לבית שלי, 4 דירות, אשתי ועוד דייר אחד זה הוועד.

צבי צילקר: אין בעיה, כל חודש משלמים את הסכום הנדרש, יש מי שמנקה, שמזפת, יש מי שדואג לקווי המים וקווי הביוב, לתאורה וכדומה.

צבי צילקר: לפי דעתי מדינת ישראל מתקרבת מהר מאוד לתקופה שבה מספר שכונות לשיקום יגדל ויוכפל פי כמה וכמה.

צבי צילקר: הדוגמה השניה זה בתים פרטיים.

צבי צילקר: בונים בית של 8 קומות, בית אחד כשלבית יש גדר, יש גינה, יודעים בדיוק מה הם גבולות הבית.

צבי צילקר: בבתים כאלה תרבות הדיור יכולה לעזור מאוד אבל גם בבתים כאלה אם אין חברת ניהול אנחנו נתקלים בהמון בעיות שאפשר גם לפתור אותם משפטית.

צבי צילקר: אבל יש גם בעיה בתהליך, הרי לא כל הדיירים נכנסים ביום אחד.

צבי צילקר: יש בתים שנמכרו רק בחצים וחצי שנה אותה אוכלוסייה צריכה לקבל על גבה גם את המעלית, גם את התאורה, גם את הניקיון, גם את הגינון ואלה בעיות רציניות ואסור להתעלם מהם.

צבי צילקר: הבעיה הגדולה ביותר זה ברגע שמקימים לדוגמה מעגל של 6-7 בלוקים ובאמצע יש גינה.

צבי צילקר: מבקשים מהעירייה לתחזק את הגינה.

צבי צילקר: זה שטח פרטי פר אקסלנס.

צבי צילקר: יש עמודי תאורה, התאורה הזו כאילו לא שייכת לדיירים.

צבי צילקר: הדבר הכי פשוט זה להיכנס לעירייה ולבקש דף מידע ותדעו בדיוק מה הם הגבולות.

צבי צילקר: זה לא סוד, לא מסתירים את זה, הכל פתוח.

צבי צילקר: מתוך 5 בלוקים, יש פחות או יותר חזקים, לא יודעים בדיוק איפה הגבולות של הגינה, לא יודעים בדיוק איפה הגבולות של התאורה ואז מתחיל הסיפור.

צבי צילקר: החלטה חד-משמעית שכל בית מתארגן בעצמו.

צבי צילקר: מי יתארגן בעצמו?

צבי צילקר: 6 דיירים מתוך 24? יש גם בתים כאלה.

צבי צילקר: היום המצב של אכלוס הוא הרבה יותר טוב אבל בשנה שעברה ולפני שנתיים כשמצב האכלוס היה גרוע הגענו למסקנה שצריך להכריח בחברות ניהול.

צבי צילקר: איך הגענו למצב הזה?

צבי צילקר: ראינו הזנחה, ראינו מריבות בין דיירים, ראינו חוסר טיפול, משאבות מים לא פעלו, שום דבר לא כי אף אחד לא מומחה לזה.

צבי צילקר: לא כל דייר יודע לטפל בחשמל, במעליות - אין לו גם זמן לזה.

צבי צילקר: מצד שני עיריית אשדוד לא תסכים לאכוף על הדיירים חברה שלא תטפל בזה במחיר הנכון, בתנאים הנכונים, שלא תעמוד בהסכמים.

צבי צילקר: אנחנו יודעים מה זה.

צבי צילקר: בשנה הראשונה לא צריך הרבה לטפל, הבניין הוא חדש, המעלית עובדת.

צבי צילקר: בשנה השלישית מתחילות הבעיות.

צבי צילקר: אז חברת הניהול אומרת אנחנו עוזבים את המקום - לזה לא נסכים.

צבי צילקר: אנחנו מייצגים את הדיירים, את העיר ולא את חברות הניהול.

צבי צילקר: כאן צריך למצוא את הדרך אנחנו מנסחים הסכם שישמור על הדיירים בפני חברות הניהול.

צבי צילקר: אני לא צריך לשמוע על חברות הניהול, אנחנו לא מייצגים אותם, אנחנו עשינו את חברות הניהול כדי שהם יהיו כלי נוסף בידי הדיירים לשמור על הדיירים.

צבי צילקר: פרטים אחרים שרוצים לדעת אם יש בבית אחד או שניים מכירת מים כזו או לא כזו או יש הפרות, אותם הדיירים שפנו אלי ביקשתי שיעבירו אלי את הפרת ההסכם בין חברת הניהול לבין הדיירים.

צבי צילקר: אם זה בסמכותנו אנחנו נשמח לפנות לתרבות הדיור ולהגיד לאותה חברת הניהול שהוא מפר חוזה ויחד עם הדיירים נלך למשפט.

צבי צילקר: אנחנו קיימנו מספר ישיבות במכשול אחד מרכזי: נושא החשמל, המעליות והמים.

צבי צילקר: אנחנו רוצים ליצור מצב שתהיה הפרדה.

צבי צילקר: אני רוצה שלא יקר מצב שחברת הניהול לא שילמה עבור חשמל 3 או 4 חודשים כאשר היא קיבלה את הכסף מהדיירים ולא טיפלה בנושא הזה.

צבי צילקר: גם אם חברת הניהול אומרת שיש 10 דיירים שלא שילמו זה לא מעניין את ה- 40 דיירים שגרים בבניין.

צבי צילקר: אנחנו רוצים ליצור מצב שתהיה הפרדה, כאילו תהיה קרן נוספת.

צבי צילקר: מה שהולך לחשמל ומים הולך לקרן שלכם לחשמל ומים ואז האחריות היא שלכם, של הדיירים עצמם.

צבי צילקר: שאר הדברים כמו אחזקת גינה משותפת בטח אתם לא יכולים.

צבי צילקר: יכול להיות שזה לא הולך, אני מבקש שאתם תמצאו את הפשרה שתיתן לדיירים בעוד 5 שנים שהגינה תישאר, שהתאורה תישאר, שערך הנכס ישאר.

צבי צילקר: אנחנו לא רוצים שיהיה לנו נכס של בלוקים של 12 ו- 18 קומות שאחרי כמה שנים הופכים למוזנחים כי אין מי שיטפל בהם.

צבי צילקר: בשנה הראשונה-שניה לכולם טוב, הכל חדש.

צבי צילקר: ביום שמתחיל הקלקול הראשון אנחנו יודעים מה ההמשך.

צבי צילקר: היו לנו מבנים שבמשך שבועות רבים מעלית לא עבדה.

צבי צילקר: לא לדיירים היה כוח, לא החברה רצתה לספק את רצונם של הדיירים - אנחנו לא נסכים למצב כזה.

צבי צילקר: אני מבקש מאוד למצוא את שביל הזהב אלא אם יהיה חוק שאומר כך וכך עושים וכך וכך נוהגים.

צבי צילקר: אנחנו מחליטים היום להוציא היתר להקמת בניין עם 12 קומות.

צבי צילקר: על מי אנחנו נטיל את האחריות?

צבי צילקר: ההוראות שלי הם אוטומטית לפעול לפי החוק.

צבי צילקר: בכל מקרה ההוראה המיידית תהיה לנהוג לפי החוק.

צבי צילקר: עם החוק אני לא מתווכח.

צבי צילקר: אני יכול לבקש לתקן אותו, אני יכול לבקש לשנות אותו אבל אני עובד בדיוק לפי החוק.

סופה לנדבר: אנחנו ניתן את רשות הדיבור ליועץ המשפטי של האגודה לתרבות הדיור.

סמי ישראל: אני רוצה להציג את המצב המשפטי הקיים היום ולהעיר הערה שאני מניח שגם המנכ"ל יתייחס עליה מאוחר יותר ולחוות איזושהי דעה משפטית.

סמי ישראל: קודם כל כהקדמה אני לא יודע אם ראש העיר יודע שמתנהלת כרגע הצעה לתיקון חוק חברות ניהול.

סמי ישראל: יש פה ועדה מקבילה שמתנהלת שם איזושהי הצעה לתיקון החוק בועדת חוקה חוק ומשפט.

סמי ישראל: חבל שהוועדות האלה לא יושבות ביחד.

סמי ישראל: אנחנו יושבים שם ויושבים גם פה ולדעתי זה טעות שלא לעבוד ביחד.

סמי ישראל: אני רוצה לומר את דעת האגודה לגבי המצב המשפטי היום.

סמי ישראל: למעשה יש סעיף בחוק המקרקעין 62 (א) שקובע ש- "אין לקבוע או לשנות זכויות או להטיל חובות או תשלומים מסוג שלא פורשו בחוק אלא בהסכמת הדיירים".

סמי ישראל: יותר מזה, ישנה תקנה 12 (ב') לתקנות המצוי, ולא בכל הדירות הוחל התקנון המצוי אבל במקומות שבהם הוחל התקנות המצוי יש הוראה שקובעת שאסור לשנות בזכויותיו של אדם שלא פורשו בחוק אלא בהסכמתו.

סמי ישראל: המשמעות של צירוף שתי ההוראות האלה זה שכדי למנות למעשה חברת אחזקה לבית משותף במצב המשפטי שקיים היום נדרשת הסכמה של 100%.

סמי ישראל: איך עיריית אשדוד, או כל מי שמחתים בחברות אחזקה, אוכפים או עוקפים את העניין הזה?

סמי ישראל: למעשה במועד חתימת החוזה יש הוראה.

צבי צילקר: במועד אישור הבניין.

סמי ישראל: זה שזה במועד אישור הבניין זה לא מחייב את בעל הדירה, אני מדבר כרגע על בעל הדירה.

סמי ישראל: במועד החתימה על ההסכם החברה שמוכרת את הנכס מציגה שני חוזים: חוזה אחד זה חוזה מכר וחוזה שני זה חוזה הניהול.

סמי ישראל: כך בעצם משיגים את אותה הסכמה של 100% שנדרשת בחוק.

סמי ישראל: אני הבעתי את דעתי שיכול להיות, וזה נושא שצריך להיבדק, שיש פה פגיעה בחופש ההתקשרות, או פגיעה בחופש העיסוק, אבל נעזוב את זה כי זה דיון משפטי רחב.

סמי ישראל: ההצעה שהולכת להיות בחוק זה שבעצם כדי להתקשר לחברת אחזקה נדרש רוב של שני שלישים, דהיינו 66% מבעלי הדירות, וכדי להתקשר עם חברת אחזקה ספציפית נדרש רוב של 51%.

סמי ישראל: זה הצעה שכרגע עומדת לסדר היום וחבל שכולם לא נרתמים להתנגד לה.

צבי צילקר: זה היה צריך להיות ההיפך: חברה ספציפית 66% וחברת אחזקה 51%.

סמי ישראל: אנחנו כבר הבענו את דעתנו בעניין.

סמי ישראל: אני מניח שזה חדש לחלק מהאנשים הרי חלק גדול מהאנשים לא מודעים לזה.

צבי צילקר: זה חדש גם לי.

סמי ישראל: חבל שאנחנו לא עושים פה את הקישור משום שזה מאוד חשוב.

סמי ישראל: אני רוצה לומר כמה דברים מנקודת המבט המשפטית: אני חושב שזאת טעות להוציא מהנציגות את השליטה על ניהול ועדת הבית.

סמי ישראל: יש נציגות והיא מוגדרת בחוק והיא זו שצריכה לנהל את ועד הבית, ולמה למנוע ממנה את האפשרות הזאת?

סמי ישראל: בסיטואציה שאדוני ראש העיר נוהג, במידה מסוימת, לפחות לגבי בנינים חדשים, אתם נוטלים בעצם מהנציגות את הזכות הקיימת להם בחוק לשמש כועד בית.

סמי ישראל: זאת אומרת באופן אוטומטי אתם מחליטים שכל בית חדש שייבנה תהיה לו חברת אחזקה.

סמי ישראל: זאת אומרת שאתם בעצם פוגעים באפשרות הקיימת לנציגות הבית לנהל בעצמה את ועד הבית.

סמי ישראל: החוק מדבר על נציגות ולמה למנוע את האפשרות הזאת?

סמי ישראל: לא מוצא חן בעיניך שאני מנהל?

סמי ישראל: אבל החוק מאפשר לי לנהל את העניין.

סמי ישראל: אני לא רוצה לומר שכל חברות האחזקה לא עובדות ולא תקינות.

סמי ישראל: אני רוצה לדבר כרגע על איזושהי הנחת יסוד שאני חושב צריכה להיות בחשיבה.

סמי ישראל: אם ועד הבית לא מנוהל באמצעות הנציגות כמו שצריך יש ועד ממונה.

סמי ישראל: יש מפקח שיכול למנות ועד בית ממונה ואנחנו כאגודה לתרבות הדיור משתמשים בהליך הזה.

סמי ישראל: אם פונה אלינו דייר ואומר אין נציגות אנחנו אומרים לו לפנות למפקח על רישום המקרקעין ותמנה ועד ממונה.

סמי ישראל: למעשה האפשרות הזאת של מינוי ועד ממונה היא פתרון.

סמי ישראל: זה מישהו מבחוץ או מבפנים, או מישהו שממנה המפקח שמטפל בעניין הזה.

סמי ישראל: למה גם למנוע את האפשרות הזאת?

סמי ישראל: במסגרת הייעוצים המשפטים של האגודה לתרבות הדיור אני שומע על הרבה מאוד בעיות בהתקשרות עם חברות הניהול.

סמי ישראל: אני יכול לדבר על בעיות במחיר, על בעיות שחברות כאלה נרדמות ומתעוררות, וחוזרות וחליפות שם וכולי.

סמי ישראל: אני משתדל לא לפגוע באף חברה אבל אני מדבר מנקודת מבט שלנו כנותני שירות.

סמי ישראל: חברות גדולות אין להם בעיה כשפושטות רגל, יש להן גיבוי.

סמי ישראל: שמעתי השבוע משהו שהדליק לי איזושהי נורה: חברת האחזקה מחתימה על ייפוי כוח שהיא יכולה לנהל את הבית.

סמי ישראל: פנה אלי מישהו מגבעתיים ואמר לי שהניחו להם בחניה שני מכולות.

סמי ישראל: הוא אמר לי שהחתימו אותו על ייפוי כוח שאפשר לעשות כל שימוש ברכוש המשותף אז הניחו ברכוש המשותף מכולות ומנהלים את כל העניינים שלהם מסביב ברכוש המשותף שלהם.

סמי ישראל: אני חושב שבאופן עקרוני שלבי המדרג צריכים להיות כך: בשלב הראשון הנציגות, בשלב השני הוועד הממונה ורק בשלב השלישי צריך לתת את האפשרות לנציגות לבחור לה את חברת האחזקה אם היא רוצה.

סמי ישראל: אם היא לא רוצה היא תישאר, למה לפגוע באפשרות הבחירה?

צבי צילקר: האם אתה מסכים שצריך להיות ניהול של בית?

סמי ישראל: בוודאי.

צבי צילקר: כולם מסכימים על זה.

צבי צילקר: תאיר את עיני: כמה ועדות ממונות הקמתם באשדוד?

סמי ישראל: לא הרבה.

צבי צילקר: 30?

סמי ישראל: אני לא יודע.

צבי צילקר: בוודאי שאפס, אולי 4 או 5.

צבי צילקר: כמה בתים אתם משפצים לשנה באשדוד?

צבי צילקר: ויכול להיות הוא שהמחדל של עיריית אשדוד.

צבי צילקר: אני לא תוקף אותך אני רק מדבר בלהט: כמה בתים אתם משפצים שם?

צבי צילקר: 7 בתים?

סמי ישראל: אבל עם כל הכבוד, זאת לא השאלה.

צבי צילקר: אנחנו הופכים ערים שלימות לסלאמס כי אין ניהול.

צבי צילקר: אם אתה מסכים אתי שצריך להיות ניהול אני מקבל מראש את החלטת הכנסת.

צבי צילקר: קודם כל החליטו למכור דירות לאנשים הכי מסכנים, עכשיו אין מי שיטפל בזה.

צבי צילקר: אם מחליטים שמצד אחד מחליטים שמוכרים את הנכסים ותרבות הדיור נכנסת לאותם הבניינים ומנהלת את זה, זה היה מצוין.

צבי צילקר: אבל השאירו פה חלק ריק.

סמי ישראל: לגבי התיאור שתיארת לגבי "עמידר" ו- "עמיגור" זאת בעיה שכשהן מחזיקות את הרוב הן למעשה מנהלות את ועד הבית.

סמי ישראל: זאת נקודה שחשוב לפתור אותה אבל זאת עובדה.

סמי ישראל: בקשר לשפ"פ (שטח פרטי פתוח) לדעתי מי שגורם לבעיה הזאת זה דווקא העיריות, או מי שמאשר מתחמים כאלה.

סמי ישראל: למה לאשר מתחם כזה כשהתוצאה של זה שאותו מתחם צריך לשלם עבור התאורה, הגינון הפנימיים והוא משלם גם ארנונה ומסים נפרדים.

סמי ישראל: התוצאה של זה שהוא משלם פעמיים.

סמי ישראל: למה לאשר כאלה מתחמים?

צבי צילקר: אני אבקש מהעירייה שתתחיל להחזיק את הגינון אצלי בבית.

סמי ישראל: זה לא אותו דבר.

צבי צילקר: אנחנו מתכנני ערים.

צבי צילקר: אתה ראית את העולם הגדול?

צבי צילקר: בכל מקום שבהם בונים במאסות בונים מבנים של 24-50 קומות ויש מי שמנהל את זה.

צבי צילקר: יכול להיות שהניהול שלנו גרוע, יכול להיות שהוא פוגע בדיירים.

צבי צילקר: אני חושב שחייבת להיות נציגות של הדיירים אבל מכאן ועד שאני צריך לנקות את מגרש החניה?

צבי צילקר: אני גר בבניין בודד ולא רוצה לשלם בשביל המבנן והגינה שלך.

אלי לבנון: שמי אלי לבנון, ולמעשה אני הפושע שכותב את המכתבים לכולכם.

אלי לבנון: אני ועד הפרויקט, אני מבקש סליחה מכבוד ראש העיר שיש לי כבוד אליו אבל אני רוצה לספר כמה דברים לא נעימים.

אלי לבנון: אני באתי מרעננה לגור באשדוד ונורא מצטער שבאתי.

אלי לבנון: איכות החיים שהייתה לי שם אין לי פה.

אלי לבנון: גודל הדירה שהייתה לי שם אותו דבר כמו פה, אני שם שילמתי פחות ארנונה וקיבלתי הרבה יותר שירותים מאשר אני מקבל באשדוד.

צבי צילקר: לא שילמת פחות ארנונה.

אלי לבנון: אדוני אני מוכן להראות לך.

אלי לבנון: אני לא משקר.

צבי צילקר: אני לא אמרתי שאתה משקר, אתה טועה.

אלי לבנון: לעצם העניין: אתה אמרת פה משפט שבאיזשהו מקום מקומם אותי, אתה אומר שבית צריך לנהל.

אלי לבנון: אתה נתת לי את האפשרות להוכיח לך אם אני מסוגל לנהל בית או לא?

אלי לבנון: אני בעוד חודש דוקטור אז יש לי ההשכלה לזה או לא? יש לנו בפרוייקט עשרות אנשים בעלי מלאכה סוג א' שמסוגלים לטפל בכל הפרויקט.

אלי לבנון: ממני דורשים 350 שקל לחברת אחזקה לחודש??

אלי לבנון: 700 שקל לעירייה?

אלי לבנון: אדוני ראש העיר, הכוונה לא אישית אבל מה קרה?

אלי לבנון: מאחר ואני יושב ראש גן העיר, זימנתי ביולי שעבר את חברת "צ. ד.

אלי לבנון: א." אלי הביתה עם כל ועדי הבתים.

אלי לבנון: אמרתי להם שאנחנו רוצים לעבוד מסודר.

אלי לבנון: זימנתי את כולם, ישבנו שעות אצלי בבית וניסינו להגיע לאיזושהי פשרה.

אלי לבנון: אמרנו בואו נעשה תשלום אחיד לכל ועד בית - לא הסכימו.

אלי לבנון: אמרנו בואו נשלם בדיוק מה שמשלמים בקרית גנים ובכל מקום על אותו מטראג' - לא רצו.

אלי לבנון: הסברנו שאני משלם על 184 מטר למרות שיש לי 215 מטר, למה לא ללכת לפי העירייה?

אלי לבנון: הם לא רצו.

אלי לבנון: ניסינו את כל הפשרות שבעולם, ויש לי פרוטוקולים של זה.

אלי לבנון: האנשים האלה הבטיחו הבטחות רבות ולא קיימו אפילו הבטחה אחת.

אלי לבנון: אצלנו הייתה החלטה שאנחנו לא משלמים.

אלי לבנון: האמת היא, אדוני ראש העיר, רצינו להביא את זה לבית המשפט.

אלי לבנון: רצינו פעם אחת שבית המשפט יפסוק.

אלי לבנון: למה אני צריך להיות במאסר עולם אצל "צ. ד.

אלי לבנון: א."?

אלי לבנון: איזה שירותים אני מקבל?

אלי לבנון: ניקיון, ואני בודק את זה.

אלי לבנון: ניקיון בחוץ לא כל יום.

אלי לבנון: שלושה חודשים החזקנו את המתחם.

אלי לבנון: אנחנו גבינו את הכסף עם קבלות, פתחנו חשבון בנק עם חותמת מסודר עד לאגורה.

אלי לבנון: אחרי שלושה חודשים שהביאו לנו את האסון הזה ששמו "צ. ד.

אלי לבנון: א." אנחנו ניהלנו את הבית ונשארנו עם אלפי שקלים עודפים שעד היום אנחנו משתמשים בהם.

צבי צילקר: אני נמצא פה כבר שעתיים ויש לי לוח זמנים משלי.

צבי צילקר: אני מוכן לשבת עם נציגי דיירים גם מחוץ לכותלי הכנסת.

סופה לנדבר: אל תגיד שם של חברה, זה לא חשוב ולא רלוונטי הרי אנחנו רוצים להגיע למסקנה שלהיות מקושרים לחברות אחזקה זה לא טוב לתושבי העיר אשדוד.

סופה לנדבר: אנחנו רוצים ניתוק ושכל דייר יחליט.

אלי לבנון: ראש העיר מכיר את הגינה שלנו.

אלי לבנון: מדי ערב בערב, כולל שבתות וחגים, מגיעים לגינה בריונים וכנופיות, זונות ונרקומנים, אנחנו לא שולחים את הילדים לגינה הזו משום שבבקרים אנחנו מוצאים שם מזרקים ועוד כל מיני דברים.

אלי לבנון: אנחנו לא שולחים את ילדנו לשם.

אלי לבנון: אנחנו צריכים לתחזק גינה כדי שחברה תוכל לרמות עוד דיירים ולמכור להם דירות בגינה שהילדים לא מתקרבים אליה?

אלי לבנון: כתבתי לך לא פעם מכתבים, גם נפגשנו אתך ועם מר דהן ואמרנו שאנחנו משלמים עבור ההרס והונדליזם שלעיריית אשדוד היה עולה הרבה יותר זול לשים שם שוטר או שומר בלילה מאשר את התיקונים שמדי יום ביומו נעשים שם.

סופה לנדבר: מה אתם מבקשים?

אלי לבנון: קודם כל יש לנו החלטה להתנתק ב- 1 באוגוסט מ- "צ. ד.

אלי לבנון: א." ולא נפגשים יותר אתה.

אלי לבנון: אנחנו ניפגש בפעם הבאה בבית המשפט.

אלי לבנון: אנחנו לא נשלם אגורה יותר לחברה הזאת.

אלי לבנון: אנחנו מסוגלים לתחזק את הבתים שלנו ב- 120 שקל.

אלי לבנון: אנחנו רוצים להתנתק לגמרי מהחברה.

דוד חסן: אנחנו חברת ניהול בחובות של קרוב לשני מיליון שקל עקב הנושא הזה.

דוד חסן: אני שמח למה שאמר כבוד ראש העיר לשמור על הדיירים.

דוד חסן: גם אני רוצה לשמור על הדיירים אבל מי ישמור על חברות הניהול מפשיטות רגל?

דוד חסן: מי ישמור על חברות הניהול מאנשים כאלה שעולה במעלית, יש לו חשמל, יש לו גינון, יש לו נחל זורם אבל הוא לא משלם.

דוד חסן: מורדים כאלה נגיע אתם לבית משפט אבל לא מהסיבה שלהם.

סופה לנדבר: אני חושבת שבישיבה הקודמת אנחנו ביקשנו מהחברות ומהעירייה לנתק את הדיירים מהחברות.

סופה לנדבר: אם החברה טובה והיא מצוינת אני כדייר ארצה את החברה הזאת.

דוד חסן: כפי שאמר היועץ המשפטי של האגודה לתרבות הדיור נוצר מצב שעם החלטת העירייה או בלי החלטת העירייה הקבלנים בעצמם מחתימים הסכמי ניהול במודיעין, בחיפה ובקריות.

דוד חסן: כל קבלן שראה והבין שחברת ניהול היא הפתרון האולטימטיבי לזה שהבניין שלו יישמר, שיהיה לו שם טוב גם לו כקבלן לא צריך את החלטת העירייה כרגע.

דוד חסן: קבלנים חותמים ומחתימים ולדייר קיימת הזכות לא לרכוש דירה שבה הוא נדרש לחתום על הסכם דיור.

דוד חסן: לך תקום במקומות אחרים שבהם לא צריך חברת ניהול.

דוד חסן: כשאדם חותם הוא מבצע את ההסכמה שעליו הוא דיבר.

דוד חסן: כשאדם ביצע והתחייב בהסכמה משפטית הוא לא יכול למרוד מסיבה כזאת או אחרת.

דוד חסן: הוא אמר שהוא משלם 350 ש"ח, אנחנו הסכמנו ל- 280 ש"ח.

דוד חסן: הוא לא מזכיר הרבה מאוד שירותים.

דוד חסן: אגב, התשלום הוא על פי חלק יחסי כפי שמחייב החוק.

דוד חסן: יש גם דיירים שמשלמים 125 שקלים ויש דיירים שמשלמים 115 שקלים כולל מע"מ 18 שקלים.

דוד חסן: אני יכול לפרוס בפני הפורום הזה את חשבונות הבנק.

דוד חסן: עיריית אשדוד ניסתה לקטרג את חברות הניהול ולא אכפה את זה.

דוד חסן: הממונה לתרבות אגודת הדיור באשדוד מקיים חברות שאין להם ISO, שלא יודעות מה זה ISO.

צבי צילקר: אני רוצה את זה בכתב.

צבי צילקר: אני אקבל פרוטוקול, נתייחס ברצינות.

צבי צילקר: נעשה פגישה באשדוד.

גיא מרגליות: אני לא מכיר אף חברת ניהול בשמות, אני לא נכנס לזה.

גיא מרגליות: אנחנו באים לראש העיר בתור תושבים ברובע חדש, רוב י"ז בדרישה כזאת: אתם פוגעים בחופש ההתקשרות של הדייר.

גיא מרגליות: אתם אומרים לדייר אתה לא מספיק חכם להחליט בעצמך ולנהל.

גיא מרגליות: אני חושב שהעירייה יכולה לקבוע סטנדרטים לניקיון ולאכוף אותם.

גיא מרגליות: העירייה לא יכולה להגיד לדייר איך לנהל את הרכוש שלו.

גיא מרגליות: תבטלו את העניין הזה.

גיא מרגליות: מי שירצה או ינהל את זה באופן עצמאי או באמצעות מנהלי פרויקטים או באמצעות חברות ניהול.

גיא מרגליות: הדייר יבחר בעצמו מה הוא רוצה.

גיא מרגליות: אם הוא ירצה חברת ניהול, הוא יקח חברת ניהול.

גיא מרגליות: הוא רוצה לנהל פרויקט הוא יקח מנהל פרויקט.

גיא מרגליות: למה עיריית אשדוד צריכה להיכנס לעניין הזה בכלל?

גיא מרגליות: לגבי העבר עיריית אשדוד צריכה לראות איך היא מפצה את התושבים ואיך היא עוזרת להם לצאת מהסבך שלהם עם חברת הניהול.

סופה לנדבר: אנחנו לא מדברים על העבר.

סופה לנדבר: תעמדו עם הרגליים על הקרקע.

גיא מרגליות: הסיפור הזה יצר הפליה בין הרובעים, בין רובעים ישנים לרובעים חדשים עם מתחמים.

גיא מרגליות: למרות שבעירייה לא מודים כך זה קורה בפועל.

גיא מרגליות: ברובעים הישנים מי שמנקה את הרחובות ואת השטח מסביב לפחים זה מנקה הרחובות של עיריית אשדוד.

גיא מרגליות: ברובעים החדשים הפילו את הכל על התושבים.

גיא מרגליות: העירייה יכולה להגיד שזה לא קורה, העירייה צריכה לתת את הדעת איך היא פותרת את הסוגיה הזאת.

ויטלי קטסון: ראש העיר שאל אותנו האם מובן לנו, לדיירים, החשיבות ניהול ואחזקה של הבניינים.

ויטלי קטסון: זה מובן לנו, אנחנו מעונינים ואינטרסנטים הכי כבדים בעניין הזה.

ויטלי קטסון: אנחנו מעונינים בניהול תקין ובאחזקה תקינה.

ויטלי קטסון: השאלה האם קיימים נורמות ותקנות.

ויטלי קטסון: אני יודע שקיימים, הם מפוזרים בכל מיני חוקים וקשה מאוד להגיע אליהם.

ויטלי קטסון: במקום לרכז את התקנות, לפרסם אותם ולמסגר מספר תקנות, מינימום הנדרש מבעלי רכוש - כי מדובר פה על רכוש משותף אך ורק, אתם מטילים עלינו לקחת חברת אחזקה כמו חתול בשק.

ויטלי קטסון: אני יורד למישור העובדתי.

ויטלי קטסון: חברת אחזקה חייבה דיירים כסף, אני מדבר על גניבה, על נוכלות, על שני מיליון שקלים.

סופה לנדבר: אני לא רוצה להיכנס לזה.

סופה לנדבר: זה דברים של בית משפט, לא של כנסת ולא של ועדת פנים.

סופה לנדבר: אני לא רוצה לנהל את זה כך.

סופה לנדבר: יש לך פה את ראש העיר, תאמר לו מה אתה מבקש.

ויטלי קטסון: אני פונה לראש העיר: קודם כל אני מבקש לבטל את ההחלטה, היא לא כשירה, לא היה לכם כל זכות לקבל את ההחלטות האלה.

ויטלי קטסון: אפילו לשר הפנים לא היה זכות כזה.

ויטלי קטסון: אתם יצרתם נורמה משפטית מחייבת במסגרת העיר ולא היה לכם סמכות.

ויטלי קטסון: יש צו פיקוח על מצרכים ושירותים (מעליות).

ויטלי קטסון: על פי צו הפיקוח הזה אסור לחייב במחצית הראשונה של שנת אחריות בגין מעליות דיירים כלל, אגורה אחת.

דוד חסן: מישהו חייב אותך?

ויטלי קטסון: בטח.

ויטלי קטסון: אתה.

סופה לנדבר: אני לא רוצה לשמוע את זה.

ויטלי קטסון: אני רוצה שיירשם בפרוטוקול שלפי הדוח הרשמי הזה מופיע חוב 14,000 שקל כעבור השנה הראשונה לדיירים.

ויטלי קטסון: איך נוצר החוב הזה?

סופה לנדבר: אני מנהלת ישיבה שניה לדיירי אשדוד כדי לנתק אותם מחברות האחזקה.

סופה לנדבר: אני לא רוצה להיכנס לחובות של חברות ודיירים.

סופה לנדבר: זה כרגע לא מעניין אותי בכלל.

סופה לנדבר: אני לא מדברת על העבר אלא על העתיד.

סופה לנדבר: אני קודם כל אסירת תודה שראש העיר נמצא פה כבר בישיבה שניה.

סופה לנדבר: אני רוצה לשמוע ממך איך אנחנו מנתקים את הדיירים מהחברות ונותנים להם ברירה איך לנהל את הרכוש המשותף.

סופה לנדבר: לפי ועד עובדים?

סופה לנדבר: לפי חברה?

סופה לנדבר: לפי אגודת תרבות הדיור?

סופה לנדבר: הם יכולים לבחור לבד אבל לא להחזיק אותם בכוח מכיוון שזה גורם לנזק.

סופה לנדבר: אני חושבת שזה גם גורם לנזק תדמיתי לעיר.

סופה לנדבר: אני יודעת כמה אתה נלחם שיעברו לעיר עוד ועוד אנשים, אני גרה שם למעלה מ- 20 שנה ואוהבת את העיר הזאת, אני חושבת שהוא נעשה מיום ליום יותר יפה ואם יש ליקויים בניהול צריך לסדר אותם.

סופה לנדבר: זכותך וחובתך לנתק אותנו מהעניין הזה שיתן לכולם גם הרגשה טובה.

סופה לנדבר: חברה שהיא טובה ומצוינת ינהלו הדיירים אתה יחסים טובים.

סופה לנדבר: אני חושבת שאף דייר לא ירצה לנתק את עצמו מחברה אם היא טובה.

ראובן צדוק: אמרתי בסוף הישיבה הקודמת שמאשדוד תצא הבשורה לכלל עם ישראל ובזה יצא שכרנו שבאנו לפה פעמיים.

ראובן צדוק: יש לנו ניסיון מאוד טוב, פורה עם עיריית אשדוד והעומד בראשה.

ראובן צדוק: היה לנו ניסיון כזה בעבר.

ראובן צדוק: אני מציע-ממליץ כעת לקחת איזשהו צוות מצמצם שימנה אדוני ראש העיר מטעמו לבחינת הסוגיה בשקט, כפי שעשינו בפעם הקודמת.

ראובן צדוק: העירייה תביא נציג מטעמה, חברות הניהול יביאו מישהו מטעם, האגודה תתרום את חלקה, הדיירים יביאו נציגות ממוקדת, מישהו שמבחינתם מייצג את כלל האינטרסים בבעיות האלה ללבן את הבעיות.

צבי צילקר: אני מאמין בתורת הניהול.

צבי צילקר: אי אפשר להשאיר בניין שהוא כל כך מורכב, מערכות מים, ביוב, חשמל, תאורה, גינון, מדרכות, אספלטים גם כשיש בבית אנשים מומחים.

צבי צילקר: לי יש שתי ידיים שמאליות אבל גם אם אצלי בבית יש הצפת ביוב אני לא מחכה שיבוא איש ביוב, אבל זה עדיין לא הופך אותי למקצועי.

צבי צילקר: אם יש בעיות חשמל אני לא אסתכן להתחיל לטפל בהם ואם יש בעיות אספלט אני מזמין מישהו.

צבי צילקר: הבעיות במבננים הרבה יותר מורכבות.

צבי צילקר: אנחנו מייצגים את הדיירים ולא שום חברה.

צבי צילקר: הצטערתי לשמוע שחברה מראשון לא יכולה לעבוד כאן

צבי צילקר: כי מחר ראש עיריית ראשון יחליט ששום חברה מאשדוד לא יכולה לעבוד בראשון.

צבי צילקר: הדבר הזה נוגד כל חוק, כל סדר, כל הגיון.

צבי צילקר: לא יעלה בדעתי שאדם מתל אביב לא יכול לעבוד באשדוד, כמו שמחר לא נקבל גזירה שתושבי אשדוד לא יכולים לעבוד בתל אביב.

צבי צילקר: אני גם נגד הפרת הסכמים.

צבי צילקר: כשאני מסכם משהו בעל פה אני דורש שהוא יתקבל.

צבי צילקר: לכן אני אומר שיש לי ספק אם נעשה הסכם לעשר שנים להגיד שעיריית אשדוד מנתקת.

צבי צילקר: אני לא יודע אם זה חוקי, אני לא יודע אם יש לי הסמכות וכדומה.

צבי צילקר: מצד שני אם יש הפרות בוטות של ההסכם אפשר להגיע לבתי משפט בעזרת חבריי לתרבות הדיור שהם הרבה יותר בקיאים ממני בנושא.

צבי צילקר: הייתי רוצה להעיר שתי הערות.

צבי צילקר: מר מרגליות העיר שההחלטות שלנו לא חוקיות.

צבי צילקר: כדי שאני לא אסתבך, מאחר ואני יושב ראש הוועדה לבניין ערים, דיברתי עם המהנדס שאומר שהוא לא ימליץ לשנות את ההחלטה כל עוד לא יתברר שהיא לא חוקית.

צבי צילקר: אני מבקש להעביר אלי דחוף את כל המסמכים שאומרים שההחלטות של הוועדה שאני יושב בראשה אינה חוקית.

צבי צילקר: יש לי חברים טובים כמו הגברת לנדבר, מר גילון וד"ר יחיאל לסרי.

צבי צילקר: אני מקבל דברים מהכנסת, מהסמכות המחוקקת, ולא כל מכתב של דייר שאני מכבד.

צבי צילקר: הדיירים זה לא סמכות.

צבי צילקר: גם אם הייתי מקבל מכתב מהאגודה לתרבות הדיור, היא חברה ממשלתית, עדיין הייתי בודק את זה.

צבי צילקר: אם מר מרגליות, באמצעות חברי הכנסת, יעבירו אלי את המסמכים המתאימים באותו יום אם יש ועדת בניין ערים אני אציג להם את המסמך.

צבי צילקר: דבר שני: אני מוכן לשבת עם הדיירים שבוע הבא או בעוד עשרה ימים לשמוע את הטענות.

צבי צילקר: אני רק מבקש מהדיירים, אני הרי נכון לכל פגישה, אם אתם רוצים לפנות אלי דרך העיתונות אני אשיב לכם דרך העיתונות.

צבי צילקר: אני רוצה לענות לאותו ועד אנונימי ואני לא יודע מי אשם, מי האיש.

צבי צילקר: כל הטלפונים שלי ידועים ולא צריך אחרי 30 שנה לכתוב 'אנונימי'.

צבי צילקר: אזרח כואב לו?

צבי צילקר: יכול לכתוב מכתב ולחתום את שמו.

צבי צילקר: אני מרים טלפון לאותו אזרח ומציע להיפגש.

צבי צילקר: חשוב מאוד לחבור בין שתי הקבוצות הכנסת שמטפלות בנושא הזה.

צבי צילקר: עצם העובדה שהנושא הזה התעורר סימן שיש בעיות של חברות ניהול בכל הארץ, לא עושים חוק רק בשביל אשדוד.

צבי צילקר: אני מבקש מנציג דיירים, אולי משתי שכונות, שיכנס למהנדס העיר ויקבל מסמך בדיוק מה הם הגבולות של הרכוש המשותף ואיפה הגבולות של העירייה.

ויטלי קטסון: זה ברור מהמפרט הטכני.

צבי צילקר: מהמפרט הטכני זה לא ברור.

צבי צילקר: מהטאבו זה כן ברור.

צבי צילקר: אם נציג שלכם יצטרך למבנן, לשכונה או לבית לדעת את גבולות המגרש שיכנס עם מהנדס העיר או העוזרת שלו והוא יציג בפניכם את כל התוכניות.

צבי צילקר: אם צריך יעשו לכם צילום או סיכום שתדעו בדיוק להגיד לדיירים.

צבי צילקר: ניסינו לחבור יחד שותפות של העירייה שותפות אחוז.

צבי צילקר: ועד א' שיפצנו פעמיים ונכשלנו, ועד ב' שיפצנו נכשלנו, ועד ג' לא הסכמנו להיכנס, ועד ה' שיפצנו ונכשלנו, ועד ד' לא רוצה להתארגן.

צבי צילקר: למה אנחנו מתקנים את המדרכות ואת התאורה?

צבי צילקר: כי הציבור כולו משתמש.

צבי צילקר: בלב אשדוד אנחנו לא נכנסים, הכל סגור אנחנו לא בעלי הבתים.

צבי צילקר: בקניון אשדוד אנחנו לא נכנסים כי אנחנו לא בעלי הבתים.

צבי צילקר: בסיטי אנחנו לא נכנסים כי הכל סגור.

צבי צילקר: במתחם פתוח שכל יום נכנסים אלפי אנשים ומשתמשים בזה כשטח ציבורי, ובעיני הדמיון של כולם זה שטח ציבורי אין לנו ברירה אלא להחזיק את זה.

צבי צילקר: ביום שלא נחזיק את זה, ונגיד למשל לועד רובע ד' להחזיק את הריצוף, אבוי לכולנו.

צבי צילקר: הדיירים לא מסוגלים להחזיק שירותים ציבוריים ברובע א', אנחנו צריכים להחזיק אותם.

צבי צילקר: מרכז א' זה בית עם רכוש משותף.

סופה לנדבר: מר צילקר, אני לא קיבלתי ממך תשובה מספקת.

סופה לנדבר: אני רוצה שהדיירים ינהלו את החברה לבד, שיתנתקו מהחברות.

סופה לנדבר: אנחנו נקים צוות משותף, תרבות הדיור, יועצים משפטיים, ודיירים.

ראובן צדוק: אני חושב שכבוד ראש העיר, ידידי מר צבי צילקר, אולי הציף היום את סוגית הבתים המשותפים במה מאוד כוללת.

ראובן צדוק: אני משתדל לצאת קצת מאשדוד ולדבר אל הבעיה בכללותה, איפה היא נוגעת בהרבה מקומות.

ראובן צדוק: אולי מכאן תצא בשורה שתהיה מבחינת מנוע להרבה מקומות שיש בהן מצוקות.

ראובן צדוק: יש בעיות בלוד, בנתניה, דברים שהגיעו אלי ושהייתי צריך לטפל בהם.

ראובן צדוק: הסוגיות של הבתים המשותפים הן סוגיות מאוד קשות.

ראובן צדוק: אני רוצה לברך את יושבת ראש הוועדה, סגנית שר התחבורה, אם בוועדה התחלנו איזשהו תהליך והיושבת ראש תלווה אותו זה באמת יהיה בשורה להרבה מאוד אנשים.

ראובן צדוק: אני לא רוצה להיכנס לפן הפנימי אבל הסוגיות בבתים המשותפים זה מאוד מסובך, כל פעם מזהים בעיה, שמים על זה "פלסטר".

ראובן צדוק: כשלוקחים את החוק ורואים את היחסיות על 66% של האנשים שיחתמו עם חברת ההתקשרות שלהם אפילו ראש העיר אמר שאין בזה הגיון.

ראובן צדוק: כל הדברים האלה כך עבדו, אולי שווה היום לנסות לתת להם איזשהו איזון.

ראובן צדוק: ניסינו לעשות את המהלך הזה בשנה שעברה בועדת חוקה חוק ומשפט בנושא המעליות של שבת ועכשיו נדרשנו לסוגיה עוד פעם בוועדה הזאת.

ראובן צדוק: בשבוע שעבר היינו בדיון שבו הגשנו חומר שבו ראינו בעיה.

ראובן צדוק: בוועדה ישבו שני ג'נטלמנים שהצביעו בעד ההצעה וזה עבר ועכשיו כבר רץ לקריאה ראשונה, שניה ושלישית!

ראובן צדוק: התוצאה היא שאנחנו נמצאים פה באיזה ועדה, כל אחד תורם מזמנו האישי, בא לפה כדי להתמודד עם איזושהי בעיה כשבוועדה אחרת מטרפדים את הקלפים לכל הדיון הזה.

גיא מרגליות: מה שאתה אומר לא כל כך נכון.

סופה לנדבר: לעיתים קרובות קורה דבר כזה מכיוון שיש בלעדיות לכל יושב ראש.

סופה לנדבר: אנחנו לא ועדה סטטוטורית ואין לנו אפשרות לחקיקה, זה הדבר היחידי שמפריד בינינו.

סופה לנדבר: אנחנו מגיעים רק את החקיקה הפרטית עם חתימות של חברי כנסת והם מגישים מטעם הוועדה.

סופה לנדבר: זה משהו אחר.

סופה לנדבר: בעצם לכל ועדה יש אוטונומיה לקבוע ויכול להיות שאנחנו עכשיו עושים רפורמה בהשתתפות בועדות, בהרכב של ועדות, כמה ועדות יכול כל חבר כנסת לקבל.

סופה לנדבר: כולם חושבים שהם האולם ריק אף אחד לא נמצא בבניין אבל זה לגמרי לא נכון.

סופה לנדבר: אנחנו מחליטים עכשיו שחבר כנסת לא יכול לקחת על עצמו יותר משני ועדות.

סופה לנדבר: הקשר בין הוועדות יכול להיות אחד מהרפורמות.

סופה לנדבר: אני אדבר עם מר אופיר פינס בעניין.

ראובן צדוק: זה החומר שהגשנו לוועדה כדי שיבינו שהנושא הזה נידון פה.

סופה לנדבר: אני אזום פגישה אישית עם מר אופיר פינס לפני כל הדיונים.

סופה לנדבר: יכול להיות שהוא לא ידע ולא הכינו לו חומר.

סופה לנדבר: אני אקח את זה על עצמי ואתן למר פינס את הטלפונים שלך.

ראובן צדוק: הבעיות הן בעיות מאוד מורכבות גם ברמה של הדיור הציבורי כשמכרו את הדירות וכאלה אנחנו מתמודדים עם בעיות יותר מורכבות.

ראובן צדוק: באותם בניינים יש אוכלוסייה מבוגרת, אוכלוסייה צעירה מטבע הדברים לא מוזרמת לאותם בניינים.

ראובן צדוק: לכן אנחנו נתקלים בתופעה שבה בניינים בני 4 קומות ונשים מבוגרות עולות במדריגות עם סלים ולא מסוגלות לנהל איזשהו אורח חיים תקין.

ראובן צדוק: התחלנו לדבר בנושא ולא רק בנושא המעליות, ואף אחד לא מבין את הסוגיות האלה.

ראובן צדוק: אף אחד מהדיירים פה לא מבין מה הזכויות שלהם.

ראובן צדוק: אמרתי בדיון הקודם שחשוב שהדיירים האלה יבינו שבשפ"פ אם לאדם קורה משהו בנזיקין כל אחד מהם אחראי לגביו.

ראובן צדוק: בתביעת נזיקין, אם מישהו שובר רגל או יד באותו מתחם יכול לתבוע כל אחד בנפרד.

קריאה: אבל יש ביטוח.

ראובן צדוק: אני לא אומר את הפתרון, אני מציף את הבעיות שיש בכל הסוגיה כדי לתעל את זה בסופו של דבר.

ראובן צדוק: חשוב להקים פה איזשהו צוות מצומצם שיקח את הדברים האלה, יעלה אותם, ידון בהם, יבדוק ויבחן אותם ורק לאחר מכן נקבל את ההחלטות הנכונות.

סופה לנדבר: בהחלטה שלנו אנחנו ממליצים להקים צוות מצומצם, יכול להיות לפני הפגרה, במסגרת עיריית אשדוד.

אילנית שומרון: אני כאן בשם תושבים של רובע י"ב.

אילנית שומרון: אני ראש ועד רובה ומייצגת רשמית את האנשים שלהם יש בעיות.

אילנית שומרון: יושבים פה אנשים וכל אחד מייצג בניין.

סופה לנדבר: עולה פה הרושם שאנחנו מדברים רק על אשדוד אבל זה לא נכון.

סופה לנדבר: המון תלונות הגיעו לעיתונות, מהעיתונות הגיעו אלינו לוועדה והחלטתי לנהל את הישיבה.

סופה לנדבר: זה בפירוש לא רק בעיה של אשדוד.

סופה לנדבר: אני רוצה לנתק את הדיירים מחברות ובשביל זה אנחנו מנהלים את הישיבה השניה.

סופה לנדבר: אני רוצה גם לומר לתושבי אשדוד בכנסת ובוועדה הזאת שזה קיים בלוד, בנתניה, בראשון לציון ובכל מקום.

אריק גבעון: אני חברת ניהול ובראשון לציון זה לא כך.

סופה לנדבר: אני מדברת כעת על חברות האחזקה שנמצאות עכשיו בכל מיני בניינים גבוהים ורבי קומות.

אילנית שומרון: את כל מה שאני חושבת, את כל הדעות מר ויטלי אמר אחד לאחד.

אילנית שומרון: אני חושבת שכל הדברים מסתובבים סביב מה שמר סמי ישראל אמר.

אילנית שומרון: יש נושאי תפקיד בעירייה שמקבלים משכורת מכובדת כל חודש מהעירייה, אני הייתי מצפה שיועצת משפטית של עיריית אשדוד לפני שמחליטים החלטה מסוימת הייתה אומרת להם את הדברים האלה וכך היה נחסך מאתנו, וממר מרגליות שקנה לא מזמן בית, וממני שקניתי לפני שלוש שנים בית, הרבה דברים.

אילנית שומרון: אני מייצגת דיירים והבטחתי לתושבים ברובע להציג את הבעיה שלהם.

סופה לנדבר: אני לא רוצה להיכנס לזה עכשיו.

סופה לנדבר: אנחנו נמשיך בישיבה הבאה.

סופה לנדבר: אני לא חושבת שמכובדים שהגיעו לירושלים צריכים להיות מוצפים בבעיות של אזור מסוים בעיר.

שמואל פרדריך: אני עובד בעמיגור 2000, אני מנהל החטיבה של בתים משותפים.

שמואל פרדריך: אתם מדברים על זכויות דיירים, והאשימו את "צ. ד.

שמואל פרדריך: א." כגנבים.

שמואל פרדריך: אנחנו חברה ציבורית ויש לנו גב כלכלי נרחב ביותר.

אריק גבעון: עמיגור היא חברה ציבורית?

שמואל פרדריך: חברה בע"מ.

שמואל פרדריך: חוץ מזה אנחנו חברת בת של הסוכנות, אז בטח שאנחנו ציבוריים.

שמואל פרדריך: אני לא מבין למה חברות ניהול ואחזקה כאלה פושטות את הרגל כל הזמן, ובייחוד באשדוד.

שמואל פרדריך: אני עובד מנהריה בצפון, בכרמיאל, בקריות בחיפה, בכל עיר ועיר בארץ יש לי כמה עשרות בתים.

שמואל פרדריך: יש פה בעיה אחת: כולם מחפשים את השמירה על הדיירים, למה חברת הניהול לא עשתה.

שמואל פרדריך: למה לא שומרים על חברת הניהול?

שמואל פרדריך: אנחנו התחלנו לעבוד באשדוד לפני כשנתיים.

שמואל פרדריך: קיימת בעיה רצינית מאוד של תשלומים לחברות.

שמואל פרדריך: אני היום לא מוכן לקבל בניין דרך טופס 4 של העירייה.

שמואל פרדריך: פה אין מספיק דיירים, פה אחד נכנס לא מוכן לשלם, פה הוא נכנס עוד חצי שנה, למה שאנחנו נשלם?

שמואל פרדריך: אנחנו התחלנו לעבוד לפני שנתיים ויש לי חוב של 400,000 שקל באשדוד.

שמואל פרדריך: אין לי דבר כזה באף עיר.

שמואל פרדריך: או שיש פה משהו במודעות של האנשים באשדוד, וזאת עיר נהדרת עם תכנון יוצא מן הכלל ובתים יוצאים מן הכלל.

סופה לנדבר: מה אתה חושב שצריכים לעשות?

שמואל פרדריך: אני חושב לבטל את חוק העזר הזה.

שמואל פרדריך: כל ועד בית שיבחר לעצמו לחתום רק עם נציגות הבית, לא עם דיירים.

שמואל פרדריך: אם לא ניקו לדייר ליד הדלת הוא מסרב לשלם.

שמואל פרדריך: אני מקווה שאני נותן שירות טוב.

סופה לנדבר: איך אפשר למסור בניין עם טופס 4 לדיירים?

דוד חסן: הדייר הראשון שבא לקחת מפתח אומרים לו אתה ועד הבית, אתה תחתום מעליות, אתה תחתום מונה חשמל.

שמואל פרדריך: לפי דעתי צריך לבטל את חוק העזר הזה, או ההחלטה, העיקר להתנתק.

שמואל פרדריך: יש פה בעיה כשמת

שמואל פרדריך: חילים לעבוד עם בית חדש מההתחלה הבית נכנס לחובות כי לא נכנסים בבת אחת 31 דיירים לבניין וכולם מתחילים לשלם מהיום הראשון.

שמואל פרדריך: זאת בעיה רצינית מאוד, אף אחד לא חשב עליה אף פעם, ואף אחד לא שם את דעתו לנושא שבהתחלה מקבלים רק מ- 10 דיירים כסף, אחר כך מ- 20, אחר כך אולי מ- 30.

שמואל פרדריך: יש לנו עשרות תביעות כנגד דיירים ואין את זה באף מקום בארץ.

שמואל פרדריך: יש לי בניינים בכרמיאל, בנהריה ואין את הבעיה הזאת.

סופה לנדבר: איך עושים בכרמיאל?

שמואל פרדריך: אין בכרמיאל חוק עזר כזה.

שמואל פרדריך: יש נציג שיווק שלנו שמגיע לבניין.

שמואל פרדריך: הוא מגיש הצעת מחיר, נותן אפשרות ליציאה תוך 30 יום בכל מקרה.

שמואל פרדריך: את אותה אפשרות יש גם לי.

שמואל פרדריך: אם אני רואה שיש לי בעיות של תשלומים בבניין אני עוזב, אני לא משלם להם מעליות או חשמל או שום דבר אחר.

אלי לבנון: הבעיה באשדוד שכפו עלינו את חברות האחזקה.

סופה לנדבר: אני מסכימה אתך.

אלי לבנון: לעניות דעתי חברות האחזקה לא באו לתת שירות אלא לעשות כסף על חשבון הדיירים.

אלי לבנון: אני ממליץ לתת לנו הזדמנות של חצי-שנה שנה ואנחנו נוכיח שאנחנו נתחזק את זה הרבה יותר טוב מהם, הרבה יותר זול והרבה יותר משתלם לכולנו וגם לעיר.

אלי לבנון: אבל תנו לנו הזדמנות.

גיא מרגליות: עירית אשדוד גרמה לכך שלמילה "חברת ניהול" יצא שם רע, שם של עושקים את הדיירים וכולי.

גיא מרגליות: השאלה איך מתקנים את זה.

גיא מרגליות: היום חברות הניהול נתפסות בעיני הדיירים כמי שעושקות אותם, לא כמי שנותנות שירות.

גיא מרגליות: אני ישבתי אתמול בישיבה עם 40 ועדי בתים ולא היה אחד שהיה לו מילה טובה לומר על חברות הניהול.

שמואל פרדריך: חברות ניהול זה עסק.

שמואל פרדריך: ברור שהוא יכול לנהל את זה בפחות כסף אבל חברה צריכה להתפרנס.

שמואל פרדריך: מה סתם ישלחו שם אנשים להחליף מנורות, יתקנו את ההשקיה?

שמואל פרדריך: חברת ניהול רוצה להרוויח על בניין.

שמואל פרדריך: הרווח של החברות האלה הוא מצומצם ביותר.

שמואל פרדריך: אני אומר את זה באחריות.

סופה לנדבר: לחברות יש מסים, זה לא אדם פרטי.

שמואל פרדריך: אף בניין לא מחויב לחברת ניהול וחברת ניהול לא מחויבת לאף בניין.

שמואל פרדריך: אני יכול לצאת מהבניין תוך שלושים יום והבניין יכול לצאת ממני.

שמואל פרדריך: אני יכול להתחייב לבניין מול ועד בית שאני חותם חוזה לשלם את המעליות, לשלם את החשמל והכל אבל אני רוצה מאותו ועד בית שהוא יתחייב כלפי חברת הניהול שהבניין ישלם את כל החובות.

שמואל פרדריך: אני אחרי זה צריך להתמודד עם כל דייר.

אלי לבנון: אני אמרתי לחברת "צ. ד.

אלי לבנון: א." שאני מקבל על עצמי בבית שלי שכל הכסף יגיע.

אריק גבעון: בבניין שלא משלמים לי 4 דיירים אני לא יכול לתת שירות טוב.

אלי לבנון: כשאנחנו ניהלנו את זה הדיירים שילמו עד הפרוטה האחרונה.

אריק קרוטרו: כולם מפספסים פה את הנקודה החשובה: אנחנו באים לתת שירות לבניין.

אריק קרוטרו: תמורת השירות הזה אנחנו מרוויחים סכום קטן.

אריק קרוטרו: בכל מקרה יש תחרות מאוד גדולה בשוק ובגלל זה מורידים את המחירים.

אריק קרוטרו: חברות המעליות לא מוזילות לי את הסכום החודשי שאני משלם, חברת החשמל מעלה את זה.

אריק קרוטרו: בעצם אני מוריד מהרווח שלי בשביל להתמודד עם התחרות.

אריק קרוטרו: אם בבניין אני מרוויח 1,000 שקלים מבניין של 40 דירות וכל דייר משלם שם בסביבות ה- 200 ש"ח ובגלל שלא ניקו לו בגלל השטיח, והשני לא יכול, או השלישי יש לו בעיות בבנק או כל אחד אחר אנחנו נופלים.

אריק קרוטרו: יש בניינים שחייבים סכומים על שנה שלימה.

אריק קרוטרו: אני חושב שצריך לגמור את הסיפור הזה שאנחנו עובדים בחינם.

אריק קרוטרו: לפעמים הדיירים אפילו לא מעריכים את השירותים שניתנים.

אריק קרוטרו: צריך ליצור איזשהו חוק שכמו שאנחנו יודעים לתת את השירות לנו מגיע תמורה.

אריק קרוטרו: כשאנחנו יוצאים מבניין אנחנו לא חייבים שקל, לא לחברת החשמל, לא לחברת המעליות.

אריק קרוטרו: במידה ועשינו גביה מראש אנחנו מחזירים את השיקים.

אריק קרוטרו: במידה ואנחנו לא מחזירים את השיקים אנחנו נותנים הוראה לבטל את השיקים עם אישור של החברה.

אריק קרוטרו: באותה מידה אנחנו רוצים עזרה, אנחנו חנוקים

דוד חסן: כל נושא חברות הניהול מורכב משתי פעילויות מרכזיות: 1.

דוד חסן: ביקוש והיצע על בסיס רצוני.

דוד חסן: אלה מבקשים שירות, אלה מספקים שירות.

דוד חסן: יש פה התקשרות.

דוד חסן: קיים פה חופש בחירה מלא, קיימת תחרות.

דוד חסן: כל חברה יכולה לצאת בשלושים יום, לעבור בשלושים יום.

דוד חסן: אגב, לפעמים הדיירים מנצלים את זה לרעה, מכניסים חברה, עושים להם לובי, עציצים וכולי ואחרי חצי שנה לוקחים חברה אחרת.

דוד חסן: 2.

דוד חסן: יש התחייבות משפטית של הדיירים ושל חברות הניהול והחברות הקבלניות.

דוד חסן: צריך להבין שכמו שדייר חתם על הסכם גם חברת הניהול חתמה על הסכם ונתנה ערבויות בנקאיות, נתנה בטחונות והתחייבה בפני הקבלן.

דוד חסן: כל הפרת הסכם באופן חד-צדדי כזה נתונה לתביעות משפטיות ולא במשכן הכנסת.

דוד חסן: יש לי פה התקשרויות על אנשים שחתמו על בסיס רצוני עם אפשרות יציאה של 30 יום.

דוד חסן: פה צריכים לערב את הקבלנים.

דוד חסן: הקבלנים הם שמחתימים על הסכם הניהול, הם אשר דואגים.

דוד חסן: אומר לי הקבלן אם תעיז לצאת החוצה כל הערבויות הבנקאיות יחולטו.

דוד חסן: אני מעדיף לתבוע את הדיירים ושלא הקבלן יתבע אותי.

סופה לנדבר: אני חושבת שמה שהצגת כאן זה דבר נוסף.

סופה לנדבר: זה לא הנושא.

סופה לנדבר: אם אתם תפנו אלינו אנחנו נחליט אם מכניסים את זה כנושא אחת הישיבות של ועדת פניות הציבור.

סופה לנדבר: לסיכום: אני מבינה שהעסק כל כך לא פשוט שבעצם גם אתם לא כל כך מרוצים וגם הדיירים לא מרוצים.

סופה לנדבר: מכיוון שהנושא היה לנתק את חברות האחזקה מהדיירים ומבתים ואני עומדת על כך.

סופה לנדבר: אנחנו נמשיך את הישיבה הזאת בעיריית אשדוד במקרה הזה כדי שתבוא בשורה.

סופה לנדבר: במשך שנה בעקשנות רבה ניהלנו כמה ישיבות בנושא והגענו להישגים.

סופה לנדבר: אני מקווה שגם בנושא הזה נגיע לסיכום.

סופה לנדבר: הנקודה המרכזית היא לנתק את חובת ההתקשרות.

דוד חסן: אני מציע לשחרר את הערבויות הבנקאיות.

סופה לנדבר: אני אמרתי לכם שזה אחד מהנושאים שאם תבקשו יכול להיות שאנחנו נחליט לדון בזה.

סופה לנדבר: תושבי אשדוד אני לא חושבת שצריך לנהל את הבעיות דרך העיתונות מכיוון שיכולים להגיע לסיכום הבעיה.

סופה לנדבר: יש לנו ראש עיר, יש לנו אחראים וועדת תרבות דיור.